Diari Oficial de la Generalitat Valenciana


Sumari del DOGV 5848, del 12-09-2008 (2008/10615)

RESOLUCIÓ de 15 de juliol de 2008, del director general d'Obres Públiques, per la qual s'aprova definitivament el projecte bàsic 11-V-1940(2). Duplicació de la carretera CV-50. Tram: Turís-Chiva.
---------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5848

Data del DOGV
:   12-09-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/10007


Data del document
:   15-07-2008

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * Turís
    * Chiva
    * pla d'urbanisme
    * xarxa de carreteres

RESOLUCIÓ de 15 de juliol de 2008, del director general d'Obres Públiques, per la qual s'aprova definitivament el projecte bàsic 11-V-1940(2). Duplicació de la carretera CV-50. Tram: Turís-Chiva. [2008/10340]  
Per Resolució de 26 de juliol de 2006, del director general d'Obres Públiques, es va aprovar provisionalment el projecte bàsic 11-V-1940(2). Duplicació de la carretera CV-50. Tram: Turís-Chiva (València).  
En el Boletín Oficial del Estado número 191, d'11 d'agost de 2006, i en el Diari Oficial de la Generalitat Valenciana número 5330, de 23 d'agost de 2006, es van publicar els anuncis en virtut dels quals s'obria el tràmit d'informació pública als efectes del que disposa la legislació vigent.  
El 29 de maig de 2007 la secretària autonòmica de Territori i Medi Ambient va dictar la declaració d'impacte ambiental del projecte de referència.  
En virtut de les atribucions assignades pel Decret 117/2007, de 27 de juliol, del Consell, pel qual s'apova el Reglament Orgànic i Funcional de la Conselleria d'Infraestructures i Transport, a la vista de l'informe emés per la Divisió de Carreteres, amb els efectes indicats en l'article 22 de la Llei 6/1991, de la Generalitat Valenciana, de 27 de març, de Carreteres de la Comunitat Valenciana, i de l'article 123 del Reial Decret 1098/2001, de 12 d'octubre, pel qual s'aprova el Reglament General de la Llei de Contractes de les Administracions Públiques, així com per delegació de l'Orde del conseller d'Infraestructures i Transport d'1 d'agost de 2003 (DOCV núm. 4.560), resolc:  
Primer  
Aprovar definitivament el projecte bàsic 11-V-1940(2). Duplicació de la carretera CV-50. Tram: Turís-Chiva (València).  
Segon  
Vist el que disposa l'article 20 i següents de la Llei 6/1991, de 27 de març, de Carreteres de la Generalitat Valenciana, raons d'interés públic aconsellen la publicació d'esta resolució d'acord amb el que disposa l'article 60 de la Llei 4/1999, de 13 de gener, de modificació de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Contra la present resolució, que esgota la via administrativa, podrà interposar-se, amb caràcter potestatiu, recurs de reposició davant del director general d'Obres Públiques, en el termini d'un mes, comptador des de l'endemà de la publicació, en virtut del que establixen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció que els dóna la Llei 4/1999, de 13 de gener (BOE núm. 12, de 14 de gener).  
No obstant el que disposa el paràgraf anterior, la present resolució podrà ser impugnada directament davant del Jutjat Contenciós Administratiu de la ciutat de València, per mitjà de la interposició del corresponent recurs contenciós administratiu en el termini de dos mesos, comptadors des de l'endemà de la publicació d'esta o, si correspon, de la resolució expressa del recurs potestatiu de reposició, de conformitat amb el que establix l'article 46 de la Llei 29/1998, de 13 de juliol, Reguladora de la Jurisdicció Contenciosa Administrativa.  
Tot això, sense perjudici que es puga interposar, si pertoca, qualsevol altre recurs que es considere procedent.  
València, 15 de juliol de 2008.- El director general d'Obres Públiques: Ismael Ferrer Domingo.